**O ddisgrifiad i ddadansoddiad i werthusiad**

**BETH**? **Beth** yw hwn?

 **Beth** yw’r cyd-destun / sefyllfa?

Gwybodaeth ragarweiniol a chefndirol i roi cyd-destun i’r broblem / pwnc.

 **Beth** yw’r prif bwynt / y broblem / y pwnc i’w harchwilio?

**Disgrifiad**

**YMHLE**? **Ymhle** mae hyn yn digwydd?

 **Pwy** sy’n gyfrifol am hyn?

**PWY**? **Pwy** sydd â rhan yn hyn?

 **Pwy** sy’n cael eu heffeithio?

 **Pwy** allai fod â diddordeb?

**PRYD**? **Pryd** mae hyn yn digwydd?

**SUT**? **Sut** digwyddodd hyn?

Archwilio’r berthynas rhwng y rhannau a’r darlun ehangach.

**Sut** mae hyn yn gweithio? – mewn theori? – yn ymarferol / ym mha gyd-destun?

**Sut** mae’r naill ffactor yn effeithio ar y llall? Neu,

**Sut** mae’r rhannau yn perthyn i’r darlun ehangach?

**Dadansoddiad**

**PAM**? **Pam** ddigwyddodd hyn?

 **Pam** gwnaethpwyd hynny?

 **Pam** y ddadl / y theori / yr awgrymiad / yr ateb yma?

 **Pam** ddim rhywbeth arall?

Sefyllfaoedd posib ac ymatebion amgen.

**BETH PETAI**? **Beth petai** hyn yn anghywir?

 **Beth** yw’r posibiliadau eraill?

 **Beth petai** yna broblem?

 **Beth petai’r** naill ffactor neu’r llall yn cael ei ychwanegu?– ei dynnu i ffwrdd? – ei newid?

**BETH FELLY**? **Beth** yw ystyr hyn?

Y goblygiadau, yr atebion, y casgliadau a’r argymhellion

 **Pam** mae hyn yn arwyddocaol?

 A yw hyn yn darbwyllo? Pam / pam ddim?

 **Beth** yw’r goblygiadau?

**Gwerthusiad**

A yw’n llwyddiannus?

 A yw’n cyflawni’r meini prawf?

**BETH NESA’**? A yw’n drosglwyddadwy?

**Sut ac ymhle** arall y gellid ei ddefnyddio?

**Beth** allwn ni ei ddysgu ganddo?

**Beth** sydd angen ei wneud nawr?

**O ddisgrifiad i ddadansoddiad i werthusiad:** Sut mae modd profi hyn?

**BETH**?

Pa ymadroddion y gellir eu defnyddio i brofi eich bod yn **disgrifio**?

I gadw cofnod a fydd o ddefnydd i’ch gwaith ysgrifenedig, nodwch rhain yma:

**Disgrifiad**

**YMHLE**?

**PWY**?

**PRYD**?

**SUT**?

Pa ymadroddion y gellir eu defnyddio i brofi eich bod yn **dadansoddi**?

Nodwch rhain yma:

**Dadansoddiad**

**PAM**?

**BETH PETAI**?

**BETH FELLY**?

Pa ymadroddion y gellir eu defnyddio i brofi eich bod yn **gwerthuso**?

Nodwch rhain yma:

**Gwerthusiad**

**BETH NESA’**?

**Gofyn ac ymateb i gwestiynau**

Darllenwch y paragraffau canlynol a phenderfynwch pa swyddogaeth sydd gan bob rhan.

Gofynnwch ichi eich hun: a yw’n **ddisgrifiad**, yn **ddadansoddiad** neu’n **werthusiad** – ynteu’n gyfuniad o un neu ragor o’r swyddogaethau hynny?

Darganfuwyd llestr bridd fach, a hithau'n gyfan, ar safle Fila Rhufeinig yng Nghaerwrangon ar 12 Mehefin 2009. Mae'n gwpan gain a fyddai wedi cael ei ddefnyddio ar gyfer yfed wrth y bwrdd (Harris, 2004). Mae ganddi ddolen ac addurniadau a gafodd eu gwneud trwy losgi i greu motif o chwe llinell chwim gyfochrog a wedi eu crafu ar y tu allan iddi. Mae'n bosib bod pobl y fila wedi defnyddio'r cwpan. Mae'n debygol eu bod yn aelodau o deulu o fasnachwyr cyfoethog. Mae yna dystiolaeth arall yn awgrymu bod pobl yn byw yn y fila rhwng 100 a 300 AD (Smith, 2008).

Er nad yw'r cwpan yn hynod o anarferol o ran ei faint a'i batrwm, mae'n eitha' arwyddocaol oherwydd ei fod yn gyfan. Mae hefyd yn werthfawr oherwydd mai ychydig iawn o ddifrod a wnaed i'r patrwm sydd arno. Mae hynny'n anghyffredin oherwydd bod crochenwaith mor frau a'r tebygolrwydd y byddai'n cael ei falu gan gerrig yn cwympo neu'n cael ei sathru dan draed pobl neu anifeiliaid. Fe ymddengys fod y cwpan wedi dod drwyddi'n gyfan oherwydd bod y pridd o'i amgylch mor feddal. Trwy lwc fe gwympodd darn o garreg fwaog drosto neu fe roddodd rhywun y garreg drosto a'i amgáu o dan y bwa. I ddarganfod mwy am y cwpan bydd angen gwneud cymariaethau â chwpanau eraill o safleoedd a chyfnodau tebyg. O gymharu'r addurniadau, arddull ac adeiladwaith y cwpan efallai y byddai'n bosibl dirnad mwy ynglŷn ag oed y cwpan a lle cafodd ei gynhyrchu a'i ddefnyddio.

Mae cylchoedd gwrymiog cribog cymesur rheolaidd i'w gweld ar y tu mewn i'r cwpan, sy'n awgrymu mai trwy ei droi ar olwyn grochenwaith y cafodd ei wneud. Gwyddom fod y dull hwn o gynhyrchu potiau'n gyffredin yng Ngâl a Phrydain o ganol y cyfnod Rhufeinig ymlaen. Mae'r addurnwaith hefyd yn nodweddiadol o'r cyfnod ac yn profi bod y gwpan yn enghraifft o grochenwaith gain (Harris, 2008; Smith, 2004). Nid yw'n syndod bod y cwpan wedi ei ddarganfod yn y fan yma. Mae'n eitem ddomestig gyffredin iawn. Darganfuwyd y cwpan yng nghornel ystafell ar y llawr gwaelod, ac mae hynny'n awgrymu o bosibl mai man bwyta neu le storio crochenwaith oedd hwn; er nad oes modd bod yn sicr o hynny heb wybod mwy am yr amgylchoedd. Mae'r ymchwiliadau a wnaethpwyd o'r safle'n ddiweddar wedi arwain at gynllun amlinellol a chanfyddiadau (Diggings a Tinker, 2008) sy'n awgrymu o bosib mai man bwyta oedd y rhan yma o'r fila a'r llawr mosaig.

*Cyfeiriadau*

* Diggings, I. & Tinker, B. (2008) Findings from recent examinations at the site of a Roman Villa near Worcester. *Journal of Imaginary Archaeology*, 26(3), tt.34–50
* Harris, J. (2008) *Pottery Identification Sheet*. ONLINE: [http://www.scribd.com/doc/3888712/Pottery-identification-sheet accessed 30.05.2010](http://www.scribd.com/doc/3888712/Pottery-identification-sheet%20accessed%2030.05.2010)
* Smith, D. (2004) *Comparing Roman Pottery*, London: Shovel Press

|  |  |
| --- | --- |
| **YSGRIFENNU DISGRIFIADOL** | **YSGRIFENNU DADANSODDOL A GWERTHUSOL** |
| Mae’n dweud beth ddigwyddodd | Mae’n nodi’r arwyddocâd  |
| Mae’n dweud sut beth yw rhywbeth | Mae’n barnu ynghylch y cryfderau a’r gwendidau |
| Mae’n dweud y stori hyd yma  | Mae’n cloriannu’r naill ddarn o wybodaeth yn erbyn y llall  |
| Mae’n nodi ym mha drefn y digwyddodd pethau  | Mae’n gwneud penderfyniadau rhesymegol |
| Mae’n dweud sut mae gwneud rhywbeth | Mae’n dadlau’r achos yn ôl y dystiolaeth |
| Mae’n egluro’r hyn y mae’r ddamcaniaeth yn ei ddweud | Mae’n dangos pam mae rhywbeth yn berthnasol neu’n addas |
| Mae’n egluro sut mae rhywbeth yn gweithio | Mae’n nodi pam y gwnaiff rhywbeth weithio (orau) |
| Mae’n nodi’r dull a ddefnyddir  | Mae’n dangos pam mae rhywbeth yn berthnasol neu’n addas |
| Mae’n dweud pan fydd rhywbeth wedi digwydd | Mae’n nodi pam mae’r amseriad yn bwysig  |
| Mae’n nodi’r gwahanol elfennau | Mae’n cloriannu pwysigrwydd yr elfennau unigol  |
| Mae’n rhoi opsiynau | Mae’n rhoi’r rhesymau dros ddewis pob opsiwn |
| Mae’n rhestru’r manylion | Mae’n cloriannu arwyddocâd cymharol y manylion |
| Mae’n eu rhestru ym mha bynnag drefn  | Mae’n strwythuro gwybodaeth yn nhrefn pwysigrwydd [ac ati] |
| Mae’n nodi’r cysylltiadau sydd rhwng yr eitemau  | Mae’n dangos perthnasedd y cysylltiadau sydd rhwng darnau o wybodaeth |
| Mae’n rhoi gwybodaeth  | Mae’n gwneud casgliadau |

Addaswyd a chyfieithwyd o: ‘Critical Thinking’, *Learning Development*, Plymouth University (2010), sydd ar gael yma: <https://www.plymouth.ac.uk/uploads/production/document/path/1/1710/Critical_Thinking.pdf>